Στην πλατεία κυριαρχεί η Στήλη του Ιουλίου ("Colonne de Juillet"), που ανεγέρθηκε σε ανάμνηση της Ιουλιανής Επαναστάσεως του 1830 και υψώνεται στο κέντρο της πλατείας. Δίπλα στην πλατεία βρίσκονται η Όπερα της Βαστίλης και τμήμα του Καναλιού Σαιν-Μαρτέν, ενώ από κάτω διέρχονται τρεις γραμμές του μετρό με τον ομώνυμο σταθμό. Πριν από το 1984 υπήρχε και ο (επιφανειακός) Σιδηροδρομικός σταθμός της Βαστίλης, στη θέση του σημερινού μεγάρου της όπερας.